מישל וויב חשבה שכשהיא שמה את בנה, בן עשרה חודשים, בעריסה - הוא נמצא "בידיים טובות". אבל כשהלכה לבדוק מה קורה איתו, עולמה חרב עליה: "מיד נפלתי על ברכיי והתחלתי לצרוח", היא מספרת. העריסה התגלתה כמלכודת מוות."הוא ישן בעריסה עם דופן הניתנת להורדה. איכשהו ראשו נתקע ברווח בין המסילה הצדדית לאחת הדפנות", סיפרה מישל והמשיכה בדמעות: "לראות את המראה הנוראי שלו, חנוק בין דופן הראש לבין הדופן הצדדית - זה היה מראה מבעית עבורי".על פי הוועדה לבטיחות הצרכן האמריקנית, עשרות מקרי מוות אירעו בעשור האחרון בעריסות עם דפנות שניתנות להזזה. עריסות כאלה מיוצרות על ידי חברות רבות. הממשל דרש למשוך מהחנויות כמעט חמש מיליון עריסות, רובן עם דופן ניתנת להזזה."אנחנו לא יכולים להרשות שיהיו עריסות קטלניות בשוק"